hu hu hu hu en en hu sv de en en hu hu hu hu it en pt hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
PwC: Ideje készülni a GIG economy kihívásaira. Veszélyek és lehetőségek | FinTechZone
írta Tudósítás | 2020. 11. 17. | FinTechShow, Összes hír
fintechshow | GIG economy | PwC | Z generáció
Hogyan keresünk pénzt holnap? Hogyan alakulhat át a foglalkoztatottság a jövőben? Hogyan érinti a koronavírus-járvány a GIG economy szereplőit? Válaszok Bencze Róberttől, a PwC igazgatójától és Perger Júliától, a PwC vezető tanácsadójától. Az előadásuk megtekinthető a FinTechShow online videókonferencia platformon 2020. december 31-ig.
Jellemzően kétfajta platformot különböztetnek meg, a munkavállalót a végfelhasználóval (pl. Uber,), valamint a vállalati projekteket szabadúszókkal (pl. Upwork) összekötő platformokat. A legtipikusabb munkák, amelyekre külön gig economy online platformok jöttek létre: személyszállítás (pl. Uber), a – koronavírus-járvány kapcsán jelenleg a legdinamikusabban fejlődő gig economy szegmens a – kiszállítás (pl. ViddL), fizikai képzettséget nem igénylő (pl. TaskRabbit), valamint szakképzettséghez (fiverr), illetve speciális szaktudáshoz (Upwork) köthető munkák szervezése.
A gig economy valójában nem új jelenség (Magyarországon a „szabadúszók” már a gig economy előtt is ilyen foglalkoztatottsági modellben dolgoztak, csak akkor még nem léteztek az összekötést segítő online platformok) és nem csak a fiatalok jelennek meg ezeken a platformokon. Egyrészt egyre többen választják tanulmányaik után ezt a foglalkoztatottsági modellt, másrészt nem elhanyagolható azoknak sem a számossága, akik kényszerből csatlakoznak ilyen platformokhoz. Az utóbbi tendenciát az elmúlt hónapokban a koronavírus-járvány is erősítette.
GIG economy versus „maszek” versus egyéni vállalkozók
Felmerülhet a kérdés, miben különbözik a „maszek” a gig economy-ban történő pénzkereséstől. A hetvenes, nyolcvanas évektől létező fogalom nagyon sok tekintetben lefedi a gig economy foglalkoztatottsági modellt,
a különbség a technológia megjelenésével a méretgazdaságossági előnyök hatékonyabb kihasználásában mutatkozik meg.
Magyarországon az egyéni vállalkozói kör egy meghatározó része is a gig economy része függetlenül attól, hogy még nem feltétlenül jelentek meg az értékláncot átfogó online platformok. Hazánkban a gig economy növekedését, fejlődését katalizálják a Z és az Y generáció tagjai is, akik közül egyre többen saját vállalkozás (startup) keretében képzelik el munkaerőpiaci jövőjüket. Ez a kör is várhatóan a gig economy modellt erősíti majd.
Nemzetközi szinten a gig economy-ban foglalkoztatottak magas aránya annak köszönhető, hogy a statisztikák azokat is tartalmazzák, akik főállásuk mellett vállalnak kiegészítő munkákat (pl. kutyasétáltatás, kertészkedés stb.). Az Egyesült Államokban például a foglalkoztatottak 40%-a érintett a gig economy-ban.
Hogyan segítheti a fintech a gig economy-t?
A PwC szakértői összegyűjtötték, hogy a gig economy szereplői milyen kihívásokkal küzdenek, amelyekre a fintech megoldást nyújt. Az egyik kihívás a határokon átívelő fizetés, ami elsősorban azokat érinti, akik távolról dolgoznak be szabadúszóként vállalati projektekbe (pl. szoftverfejlesztők, tanácsadók, grafikusok, web designerek stb.). Erre a problémára kínál megoldást többek között a Payoneer, vagy a Hyperwallet.
További kihívások a bizonytalan bevételek (pl. Steady, Personal Capital), a TB hiánya (pl. Bestow), a munkaeszköz/platform biztosítása (pl. Root Insurance, Zego, Qover), változó cash-flow (pl. Stash, Brightside) kezelése, amelyekre szintén találhatók fintech megoldások a nagyvilágban. Olyan megoldásokkal is találkozhatunk, amelyek a pénzügyi tudatosság erősítésében, a szerződéskötés pénzügyi és adózási kérdéseiben, a bevételek és a kiadások nyomon követésében segítenek.
Részletek az egyes megoldásokkal kapcsolatban Bencze Róbert és Perger Júlia előadásában, ami év végéig elérhető a FinTechShow videókonferencia platformján.
Bencze Róbert és Perger Júlia, a PwC szakértőinek „A GIG economy hatása a jövő pénzügyeire” c. előadása megtekinthető a FinTechShow online videókonferencia platformján 2020. december 31-ig a résztvevők és az online jegyet vásárlók számára.
Az “Online jegyet” vásárlók számára hozzáférést biztosítunk a FinTechShow online videókonferencia platformhoz, amelyen 2020.12.31-ig megtekinthetők az előadások, a 3D-s kiállítói tér és kapcsolatot építhetnek egymással a résztvevők. FinTechShow program itt. Összes videó listája itt: Playlist.
← Megérkezett a Google Pay Magyarországra Google Pay versus hazai androidos mobiltárcák →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.